**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

**„*STRATEGIJE DIGITALNOG KOMUNICIRANJA U POSLOVANJU*“**

Program „**Strategije digitalnog komuniciranja u poslovanju“** namijenjen je razvoju ključnih aspekata komunikacije u digitalnom okruženju među zaposlenicima poslovnih subjekata. Poznavanje osnovne suvremene pravopisne problematike doprinosi boljoj komunikaciji i profesionalnom uspjehu, neovisno kojim kanalom se komunicira (e-mail, poslovni dopisi, društvene mreže). E-mail je jedan od najčešćih kanala poslovne komunikacije. Osobe koje su educirane o poslovnim pravilima pisanja e-mailova i poslovnih dopisa, te njihovoj strukturi bolje će se snalaziti u profesionalnom okruženju. Društvene mreže danas su nezaobilazan alat komunikacije svakog pojedinca i poslovnog subjekta, te poznavanje istog pomaže izgradnji profesionalnog identiteta i poslovne mreže. Osim toga, današnje poslovanje nezamislivo je bez poznavanja rada u MS Wordu, što olakšava pripremu dokumenata za samostalno korištenje i poslovnu komunikaciju ali i za rad na zajedničkim dokumentima.

**Cilj programa „Strategije digitalnog komuniciranja u poslovanju***“* je unaprijediti poznavanje osnove pravopisa i jezične kulture u poslovnoj komunikaciji, te korištenje digitalnih platformi i kanala komunikacije (e-mail, društvene mreže, MS Word) kako bi se osigurala uspješna komunikacija u digitalnom okruženju.

Program cjeloživotnog učenja „**Strategije digitalnog komuniciranja u poslovanju**“ sastoji se od četiri obvezne cjeline (Jezična kultura u poslovnoj komunikaciji, Poslovno dopisivanje: e-mail i poslovni dopisi u praksi, Napredne značajke upravljanja tekstualnim dokumentima u MS Wordu, Platforme za poslovnu komunikaciju) koji se izvode u obliku interaktivne nastave, kroz ciklus predavanja i radionica, u ukupnom trajanju od 15 sati.

**Planirani početak** programa je **studeni 2024. godine**. O točnom datumu početka izvođenja programa polaznici će biti informirani nakon isteka roka za prijavu a prije upisa na program.

**UVJETI UPISA:**

Programu cjeloživotnog učenja „**Strategije digitalnog komuniciranja u poslovanju**“ mogu pristupati kandidati koji žele steći nova ili unaprijediti postojeća znanja uz uvjet minimalno završenog četverogodišnjeg srednjoškolskog programa.

**POLAZNICI:**

Program je namijenjen osobama koje žele poboljšati svoje osnovno znanje iz gramatike i pravopisa u hrvatskom jeziku, te koristiti digitalne alate i platforme za uspješniju komunikaciju u poslovnom i digitalnom okruženju. Kroz usvajanje ovih vještina, polaznici programa trebali bi postati učinkovitiji komunikatori te doprinijeti pozitivnoj kulturi i ugledu poslovnog subjekta u kojem rade. Koristan je za pojedince koji redovito surađuju s poslovnim partnerima i klijentima te svakodnevno komuniciraju u digitalnom okruženju. Ovim programom će razviti vještine korištenja alata i platformi za komunikaciju i dijeljenje informacija, vještine pisanja i kreiranja sadržaja prilagođenog digitalnim kanalima poštujući pravopisna i gramatička pravila u poslovnoj komunikaciji.

Upisna cijena programa iznosi 255,00 EUR po polazniku.

**OBVEZNA DOKUMENTACIJA:**

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 31. listopada 2024. godine** putem [obrasca za prijavu](https://forms.gle/NtPPAugWXVpSSWqBA) uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditeljice programa cjeloživotnog učenja ili u Centru za cjeloživotno učenje:

Voditeljica programa cjeloživotnog učenja

Prof. dr. sc. Helena Štimac

e-mail: [stimac.helena@efos.hr](mailto:stimac.helena@efos.hr)

Tel: ++385 (0)31 22 44 00 (centrala)

Centar za cjeloživotno učenje:

Valentina Helajz, univ. spec. oec.   
e-mail: [valentina.helajz@efos.hr](http://valentina.helajz@efos.hr)  
Tel: ++385 (0)31 22 44 00 (centrala);

Mob: ++385 (0)91 2244 183

**DEKAN**

**Prof. dr. sc. Boris Crnković**